मंत्री मस्तान को बर्खास्त करें सीएम : सीमा
पटना | रालोसपाकी राष्ट्रीय महिला अध्यक्ष सीमा सक्सेना ने कहा कि उत्पाद मद्य निषेध मंत्री अब्दुल जलील मस्तान को मुख्यमंत्री नीतीश कुमार बर्खास्त करें। उन्होंने कहा कि मंत्री ने जिस तरह प्रधानमंत्री नरेंद्र मोदी की तस्वीर पर जूते मारने के लिए लोगों को उकसाया यह घोर निंदनीय है। सार्वजनिक जीवन में सक्रिय लोगों को हमेशा इस बात का ख्याल रखना चाहिए कि जनता उन्हें गंभीरता से लेती है, वे जनता का प्रतिनिधित्व करते हैं। मंत्री सार्वजनिक कार्यक्रम में अपने पद की गरिमा को भूल गए। इधर बिहार रेलवे हॉर्कस कांग्रेस के अध्यक्ष विनोद शर्मा ने मंत्री द्वारा प्रधानमंत्री पर अमर्यादित टिप्पणी की घोर निंदा की है। उन्होंने कांग्रेस से उनको तत्काल बर्खास्त करने की मांग की है।
hin_Deva hin_Deva